अनिता देसाई (जन्मः २४ जुन १९३७) एक भारतीय लेखिका छी। । [१] अनिता देसाई विश्वमे अङ्ग्रेजी साहित्यक एक जानल पहिचानल नाम छी। हिनकर सुपुत्री सेहो एक उपन्यासकार छी जिनकर नाम किरण देसाई छी। हिनकर लेखन कलाकें सम्मान करैत भारत सरकार हिनका पद्मश्री आ सन् २०१४ मे पद्म भूषण जविशिष्ट अलङ्करण सँ सम्मानित केनए अछि।
 अनिताक पहिल उपन्यास क्राई द पिकक सन् १९६३ मे प्रकाशित भेल छल । [४] ओ विशेष करि पारिवारिक सम्बन्ध आ मध्यम वर्गीय स्त्रीक बारेमे लिखैत अछि। सन् १९७७ मे हुनकर उपन्यास फायर अन द माउन्टेनक लेल विनिफ्रेड होल्टबी मेमोरियल पुरस्कार सँ सम्मानित कएल गेल छल। तत्पश्चात ओ बहुत रास कथा पिहानीसभ लिखने छल आ हुनका बहुत रास पुरस्कारसभक लेल नामाङ्कन कएल गेल छल।
 फायर अन द माउन्टेन नामक उपन्यासक लेखन करि ओ विश्वमे अपन एक अलग पहिचान बनाबैमे सफल भेल छल । अनिताक तीन बेर बुकर पुरस्कारक अन्तिम सूचीमे चयनित कएल गेल छल। अपन साहित्यक योगदानक दमपर हुनका पुरा दुनियामे लोकप्रियता भेटल अछि आ दुनिया भरिमे हुनका बहुत रास पुरस्कार सँ सेहो सम्मानित कएल गेल अछि । भारत सरकार सेहो हुनकर लेखनकें सराहना करैत पद्मश्री अलङ्कार सँ सम्मानित केनए अछि । सन् १९९३ मे इस्माइल मर्चेन्ट हुनकर उपन्यास इन कस्टडी पर एक चलचित्र सेहो निर्माण केनए अछि । [५]एखन अनिता देसाई साहित्यक राजकीय समाजक एक सदस्य छी। वर्तमान समयमे अनिता अमेरिकामे बसोबास करैत अछि आ मासाचुसेट्स इन्स्टिच्युट टेक्नोलोजीमे अध्यापन करबैत अछि।
 सन् १९६३ मे प्रकाशित भेल हिनकर कृति 'क्राई, द पिकक', सन् १९६५ मे प्रकाशित भेल हिनकर कृति 'भोइसेज इन द सिटी' काफी लोकप्रिय भेल छल आ ई दुनू हिनकर प्रारम्भिक कृति छल। 